Държавен вестник, бр. 52, 2024 г., стр. 19

БРОЙ  52	
Д Ъ Р Ж А В Е Н  В Е С Т Н И К 	
СТР.  19   
Член 13
Страните насърчават развитието на пряко 
сътрудничество между институции в област­
та на научните изследвания и иновациите, 
създадени в техните държави, като мрежи 
от научни институти. Страните насърчават 
сътрудничеството, основано на съвместни 
научноизследователски проекти между по­
сочените по-горе институции.
Член 14
Настоящата програма не изключва из­
пълнението на други проекти, ако те са 
договорени между Страните.
Член 15
Настоящата програма в областта на вис­
шето образование не обхваща студентски 
или академични дейности или обмен меж­
ду висши училища по изкуства, медицина, 
теология, морско и военно дело или към 
специалните сили, и други училища, които 
не са под надзора и контрола на министри­
те, отговарящи за висшето образование в 
Страните по програмата, в съответствие с 
тяхното национално законодателство.
Член 16
Финансовите условия, представляващи 
неразделна част от настоящата програма, са 
посочени в приложението.
Член 17
1. Тази програма влиза в сила от датата 
на подписването є. 
2. Тази програма остава в сила до 31 де­
кември 2027 г.
3. Срокът на действие на програмата се 
удължава автоматично до влизането в сила на 
нова, но не по-дълго от 31 декември 2028 г., 
освен ако някоя от Страните не уведоми 
другата писмено по дипломатически път за 
намерението си да не я удължи. Това уве­
домление се изпраща не по-рано от 6 месеца 
и не по-късно от 3 месеца преди изтичането 
на първоначалния период на действието є – 
31 декември 2027 г.
4. Всички спорове или различия между 
Страните, произтичащи от изпълнението 
на програмата, се решават чрез преговори 
между Страните. 
5. Програмата може да бъде изменяна 
при съгласие от двете Страни, направено в 
писмена форма. Измененията влизат в сила 
от датата, договорена между Страните, и 
представляват неразделна част от програмата. 
6. Изпълнението на всички проекти, за­
почнати в рамките на програмата и непри­
ключили в рамките на срока є на действие, 
продължава в съответствие с условията є до 
тяхното приключване.
Подписана във Варшава на 6.06.2024 г. в 
два еднообразни екземпляра, всеки от които 
на български, полски и английски език, като 
всички текстове имат еднаква сила. В случай 
на различия в тълкуването водещ е текстът 
на английски език.
За Министерството 
на образованието и 
науката на Република 
България:
Маргарита Ганева,
извънреден и пълно­
мощен посланик на 
Република България 
в Република Полша
За министъра на 
науката на 
Република Полша:
Анджей Шептицки,
заместник държавен 
секретар в Министер­
ството на науката и 
висшето образование
на Република Полша
Приложение
Финансови условия
I. Финансови условия, приложими към 
чл. 3, 6 и 7:
1. Приемащата Страна осигурява:
 – настаняване в студентски общежития 
срещу заплащане;
 – ползване на студентски стол срещу 
заплащане, ако има такъв;
 – освобождаване от такси за провеждане 
на обучението или стажа/специализацията в 
държавни висши училища. 
Таксите за настаняване и храна се опре­
делят съгласно действащото законодателство 
в приемащата Страна.
2. Изпращащата Страна:
 – изплаща стипендия съгласно своето 
приложимо законодателство;
 – гарантира, че стипендиантите могат да 
заплатят пътните си разходи.
II. Финансови условия, приложими към 
чл. 4:
1. Висшите училища в приемащата Страна 
сключват трудов договор или влизат в друга 
форма на взаимоотношения с цел изплащане 
на възнаграждение на преподавателя съгласно 
приложимото законодателство и осигуряват 
безплатно настаняване в жилище с отопле­
ние, отговарящо на съответния стандарт, 
като разходите за вода, газ, електричество, 
кабелна/сателитна ТВ и интернет се заплащат 
от преподавателя. 
2. Изпращащата Страна заплаща на пре­
подавателя пътни разходи съгласно своето 
законодателство. 
3. Медицинското обслужване се осигуря­
ва съгласно Регламент (ЕО) № 883/2004 на 
Европейския парламент и на Съвета от 29 
април 2004 г. за координация на системите 
на социална сигурност и Регламент (ЕО) 
№ 987/2009 на Европейския парламент и 
на Съвета от 16 септември 2009 г. за уста­
новяване на процедурата за прилагане на 
Регламент (ЕО) № 883/2004 за координация 
на системите за социална сигурност (Офи­
циален вестник на Европейския съюз, L 284, 
30 октомври 2009 г.).